自助客務機

自助客務機係港鐵喺2007年7月推出嘅機器，喺香港站同青衣站嘅東涌綫大堂、黃埔站西大堂，同南港島綫沿途各站設有，目的係方便乘客喺唔使去客務中心嘅情況下自己去處理票務問題。

歷史 
港鐵喺2007年7月19號宣佈，將會推出首部自助客務機，並喺7月22號喺香港站率先投入服務，每部機成本係70萬港元，屬於試驗性質。之後，港鐵亦喺2009年喺青衣站增設自助客務機。

設置位置 
呢部機喺下列車站可以搵到：
 香港站：L3 東涌綫大堂
 青衣站：U2 東涌綫大堂及4號月台
 黃埔站：C 西大堂
 南港島綫沿途各站： 金鐘站、海洋公園站、黃竹坑站、利東站同海怡半島站

攷

港鐵客務中心

港鐵
機械